**OBRAZLOŽENJE IZMJENA I DOPUNA FINANCIJSKOG PLANA CENTRA ZA RESTRUKTURIRANJE I PRODAJU ZA 2023. GODINU I PROJEKCIJA PLANA ZA 2024. I 2025. GODINU**

 **UVOD**

Izmjene i dopune financijskog plana Centra za restrukturiranje i prodaju (dalje u tekstu: CERP) za 2023. godinu predlažu se zbog stvarno ostvarenih rezultata poslovanja CERP-a u prva tri mjeseca 2023. godine kao i očekivanih promjena u odnosu na planirane iznose.

Slijedom naprijed navedenog, predložena su određena povećanja prihoda i rashoda te primitaka i to kako slijedi:

 **PRIHODI**

|  |  |  |  |  |
| --- | --- | --- | --- | --- |
|  | **Plan za 2023.** | **Povećanje/Smanjenje** | **Novi plan za2023.** | **Indeks** |
| PRIHODI POSLOVANJA | 5.101.300 | 491.075 | 5.592.375 | 109,6 |
| PRIHODI OD PRODAJE NEFINANCIJSKE IMOVINE | 79.600 | 0 | 79.600 | 100,0 |
| **UKUPNI PRIHODI** | **5.180.900** | **491.075** | **5.671.975** | **109,5** |

**PRIHODI POSLOVANJA**

CERP je za 2023. godinu planirao prihode poslovanja u iznosu od 5.101.300,00 eura te se predlaže povećanje planiranih prihoda poslovanja kako slijedi:

**Tekuće pomoći proračunu iz drugih proračuna** planiraju se u iznosu od 491.075,00 eura iz razloga što će Ministarstvo financija, sukladno odredbama Odluke Vlade Republike Hrvatske o sklapanju ugovora o prijenosu tražbina radnika društva Orljava d.o.o. u stečaju kao stečajnih vjerovnika prvog višeg isplatnog reda prema stečajnom dužniku Orljava d.o.o. u stečaju od 2. ožujka 2023. godine, doznačiti CERP-u sredstva za podmirenje utvrđenih nepodmirenih tražbina radnika društva Orljava d.o.o. u stečaju kao stečajnih vjerovnika prvog višeg isplatnog reda.

**PRIHODI OD PRODAJE NEFINANCIJSKE IMOVINE**

CERP je za 2023. godinu planirao prihode od prodaje nefinancijske imovine u iznosu od 79.600,00 eura te se ne očekuje odstupanje od planiranog.

 **RASHODI**

|  |  |  |  |  |
| --- | --- | --- | --- | --- |
|  | **Plan za 2023.** | **Povećanje/Smanjenje** | **Novi plan za2023.** | **Indeks** |
| RASHODI POSLOVANJA | 7.869.800 | 491.075 | 8.360.875 | 106,2 |
| RASHODI ZA NABAVU NEFINANCIJSKE IMOVINE | 216.400 | 0 | 216.400 | 100,0 |
| **UKUPNI RASHODI** | **8.086.200** | **491.075** | **8.577.275** | **106,1** |

**RASHODI POSLOVANJA**

CERP je za 2023. godinu planirao rashode poslovanja u iznosu od 7.869.800,00 eura te se predlaže povećanje planiranih rashoda poslovanja kako slijedi:

**Naknade građanima i kućanstvima u novcu** planiraju se u iznosu od 491.075,00 eura iz razloga što će CERP, sukladno odredbama Odluke Vlade Republike Hrvatske o sklapanju ugovora o prijenosu tražbina radnika društva Orljava d.o.o. u stečaju kao stečajnih vjerovnika prvog višeg isplatnog reda prema stečajnom dužniku Orljava d.o.o. u stečaju od 2. ožujka 2023. godine, izvršiti prijenos sredstava na račune radnika društva Orljava d.o.o. u stečaju kao stečajnih vjerovnika prvog višeg isplatnog reda.

**RASHODI ZA NABAVU NEFINANCIJSKE IMOVINE**

CERP je za 2023. godinu planirao rashode za nabavu nefinancijske imovine u iznosu od 216.400,00 eura te se ne predlaže izmjena planiranog iznosa ni preraspodjela.

 **UKUPNI VIŠAK/MANJAK**

|  |  |  |  |  |
| --- | --- | --- | --- | --- |
|  | **Plan za 2023.** | **Povećanje/Smanjenje** | **Novi plan za2023.** | **Indeks** |
| UKUPNI PRIHODI | 5.180.900 | 491.075 | 5.671.975 | 109,5 |
| UKUPNI RASHODI | 8.086.200 | 491.075 | 8.577.275 | 106,1 |
| **RAZLIKA - VIŠAK/MANJAK** | **-2.905.300** | **0** | **-2.905.300** | **100,0** |

CERP je za 2023. godinu planirao manjak ukupnih prihoda nad ukupnim rashodima u iznosu od 2.905.300,00 eura, te se isti ne mijenja ovim Izmjenama i dopunama financijskog plana CERP-a.

 **RAČUN FINANCIRANJA**

|  |  |  |  |  |
| --- | --- | --- | --- | --- |
|  | **Plan za 2023.** | **Povećanje/Smanjenje** | **Novi plan za2023.** | **Indeks** |
| PRIMICI OD FINANCIJSKE IMOVINE I ZADUŽIVANJA | 862.700 | 1.700.000 | 2.562.700 | 297,1 |
| IZDACI ZA FINANCIJSKU IMOVINU I OTPLATE ZAJMOVA | 0 | 0 | 0 |  |
| PRIJENOS SREDSTAVA IZ PRETHODNE GODINE | 28.348.036 | 2.694.688 | 31.042.724 | 109,5 |
| PRIJENOS SREDSTAVA U SLJEDEĆU GODINU | -26.305.436 | -4.394.688 | -30.700.124 | 116,7 |
| **NETO FINANCIRANJE** | **2.905.300** | **0** | **2.905.300** | **100,0** |

**PRIMICI OD FINANCIJSKE IMOVINE I ZADUŽIVANJA**

CERP je za 2023. godinu planirao primitke od financijske imovine i zaduživanja u iznosu od 862.700,00 eura te se predlaže povećanje planiranih primitaka od financijske imovine i zaduživanja kako slijedi:

**Povrat zajmova danih tuzemnim trgovačkim društvima u javnom sektoru** povećava se za iznos od 1.500.000,00 eura iz razloga što CERP do kraja 2023. godine očekuje dodatne primitke iz sudskih i stečajnih postupaka (G.H.B. d.o.o. u stečaju, Opatija, SPLITSKA PLOVIDBA d.d. u stečaju, Split).

**Dionice i udjeli u glavnici trgovačkih društava u javnom sektoru** povećavaju se za iznos od 200.000,00 eura iz razloga što CERP do kraja 2023. godine očekuje dodatne primitke iz sudskih postupaka (SPLIT SHIP MANAGEMENT d.o.o. u stečaju, Split).

**PRIJENOSI SREDSTAVA**

Stvarno ostvareni prijenos sredstava CERP-a iz 2022. u 2023. godinu iznosio je 233.891.400,29 kn, što preračunato u eure po fiksnom tečaju konverzije 1 EUR = 7,53450 iznosi 31.042.723,51 eura, pa je planirani prijenos sredstava iz prethodne godine povećan za iznos od 2.694.688,00 eura.

Planirani prijenos sredstava u sljedeću godinu povećava se za iznos od 4.394.688,00 eura na iznos od 30.700.124,00 eura, nastao u najvećoj mjeri od primitaka od prodaje dionica i poslovnih udjela u vlasništvu CERP-a, a isti će se koristiti za podmirenje tekućih obveza CERP-a.